# Ansøgning om kontrolrumstilslutning – DCS (Dispatch Communication Server)

Rigspolitiet

Nimbusparken 24,4

2000 Frederiksberg

T: 3314 8888

E: KOS-CFB@politi.dk

Som en del af SINE-kontrakten tilbyder Dansk Beredskabskommunikation A/S kontrolrumstilslutninger, der forbinder et beredskabs kontrolrumsapplikation med SINE.

DCS understøtter både tale og databaserede tjenester i SINE. Kontrolrumstilslutningen er således tiltænkt beredskaber, der råder over en bemandet vagtcentral.

## Vilkår for tildeling af DCS til et beredskab

Følgende tildelingsvilkår gælder:

* Der skal foreligge et beredskabsmæssigt behov for en DCS
* DCS’en skal benyttes i en døgnbemandet vagtcentral, der anvender en radiodispatch, som kan tvangsstyre en radio
* DCS’en skal tages i brug senest 6 måneder efter godkendt installation

Opfylder et beredskab ovenstående vilkår, finansierer Rigspolitiet efter ansøgning en DCS uden redundans med op til 5 betjeningspladser til det enkelte beredskab.

Andre Aktører, der opfylder ovenstående vilkår, kan ligeledes efter ansøgning tildeles en DCS uden redundans med op til 5 betjeningspladser finansieret af Rigspolitiet. Dog er det i tillæg et vilkår, at aktøren er godkendt til anvendelse af skadestedssæt.

Rigspolitiet træffer på baggrund af en konkret vurdering af det beredskabsmæssige behov beslutning om, hvorvidt et beredskab eller en aktør, der opfylder de øvrige gældende vilkår, kan tildeles en DCS.

Rigspolitiet kan tilbagekalde en beslutning om tildeling af en DCS, herunder tilbagekalde allerede tildelte og idriftsatte DCS’er, såfremt Rigspolitiet vurderer, at beredskabet eller aktøren ikke længere opfylder tildelingsvilkårene.

Der gøres opmærksom på, at applikationer, der tilsluttes SINE, herunder via DCS, skal være certificeret til SINE. For yderligere oplysninger om tilslutning af applikationer henvises til dokumentet ”Ansøgning om tilslutning af tredjeparts applikationer” på [www.sikkerhedsnet.dk](http://www.sikkerhedsnet.dk/)

## Ansøgning

Ved ønske om ansøgning om DCS bedes ansøger udfylde nedenstående skema (samt vedlægge evt. dokumentation) og fremsende til Rigspolitiets Center for Beredskabskommunikation (CFB) på e-mail kos-cfb@politi.dk, hvorefter ansøgningen behandles hurtigst muligt.

Ved spørgsmål til ansøgning om DCS, kan der rettes henvendelse til CFB på tlf. 33 14 88 88 eller via e-mail kos-cfb@politi.dk

## 1. Generelle oplysninger om ansøger

Navn:

Adresse:

CVR-nr.:

Telefonnr.:

E-mail:

## 2. Ansøgers beredskabsmæssige behov for en DCS

Ansøger bedes uddybe, hvorfor ansøger har behov for en DCS. Ansøger bedes herunder præcisere, hvilken ny funktionalitet en DCS skal bibringe til brug for løsningen af ansøgerens beredskabsmæssige opgaver:

**3. Oplysninger om ansøgers om øvrige tildelingsvilkår**

Kan ansøger bekræfte, at DCS’en skal benyttes i en døgnbemandet vagtcentral, der anvender en radiodispatch, som kan tvangsstyre en radio:

Ja: [ ]

Nej: [ ]

Kan ansøger bekræfte, at DCS’en skal tages i brug senest 6 måneder efter godkendt installation:

Ja: [ ]

Nej: [ ]

## 4. Ansøgers kontaktperson i forhold til ansøgningen

Navn:

Stilling:

Telefonnr.:

E-mail:

## 5. Eventuelle særlige forhold/bemærkninger

##

## 6. Ansøgers underskrift

Navn:

Stilling:

Dato:

Underskrift og evt. stempel: